laion/Wikipedia-Exotic huggingface dataset:
פלקטוס

פלקטוס (שם מדעי: Falcatus) הוא סוג של דג סחוס פרהיסטורי מהסדרה הנכחדת סימורידה. הוא חי בקרבון המיסיסיפי לפני 318–335 מיליון שנה. המאובנים שלו התגלו במונטנה ב-1883. דג זה היה קרובו של הסטטקנטוס והוא היה קטן מאוד, באורך של 20–25 ס"מ בלבד. הגוף שלו היה מוארך, דומה מעט לקוצן ובעל עיניים מגודלות והיה מוכר בזכות זיז הסנפיר הגבי הגבוה שפנה קדימה ואולי עזר להגנה מטורפים או למשיכת נקבות. מאובנים שנמצאו ב-1985 במונטנה מראים שהוא היה בעל דו-צורתיות זוויגית. זה היה דג מהיר מאוד, מה שעזר לו להימנע מטריפה בידי דגים טורפים כמו הדנקליאוסטיוס ודגי ריאות טורפים ענקיים. הוא עצמו טרף חסרי חוליות ודגים אחרים. מדיה וקבצים בנושא פלקטוס בוויקישיתוף פלקטוס, באתר האנציקלופדיה של החיים (באנגלית) פלקטוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פאצ'יראצ'יס

פאצ'יראצ'יס (שם מדעי: Pachyrhachis) הוא סוג נחש נכחד וקדום אשר התקיים בקרטיקון העליון לפני 100 מיליון שנה מהיום. המאובנים שלו התגלו ליד עין יברוד, בקרבת רמאללה ב-1979. נחש קדום זה היה מאבות החנקיים והפיתוניים ששגשגו בעידן הקנוזואיקון. הוא הגיע לאורך 1 מטר, בעל גולגולת עם לסתות ארוכות והיה בעל התאמה לחיים בים, בדומה לנחשי הים המודרניים. דבר זה נרמז מהאבנים בהם נמצא, המצויות בקרבת חופים וימים וכן עקב מבנה החוליות המעוגלות שלו שנועדו למנוע ציפה מיותרת של הנחש בעודו בעת ציד או פעילות תת-מימית. נחש קדום זה היה בעל זוג רגליים אחוריות, לא מתפקדות אותם ירש מאבותיו הלטאות. הוא אחד מ-3 סוגי נחשים שהיו בעלי רגליים כאלה, לצד האאופודופיס (Eupodophis) וההאסיופיס (Haasiophis). הרגליים לא מילאו שום תפקיד כמעט חוץ מעזרת בעת ההזדווגות, מה שפועלים גם זוג זיזים קטנים בקצוות גוף הפיתונים. בשל מבנה הרגליים המוזרות ייתכן שהוא היה הפרימיטיבי ביותר מכל הנחשים וכמה חוקרים אף רואים בו חבר בקבוצה נפרדת - מקרוסטומטה (Macrostomata). פלאופיס - נחש ים ענקי מתקופת הקרטיקון עד האאוקן מדיה וקבצים בנושא פאצ'יראצ'יס בוויקישיתוף פאצ'יראצ'יס, באתר האנציקלופדיה של החיים (באנגלית) פאצ'יראצ'יס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
הובזאורוס

הובזאורוס (שם מדעי: Hovasaurus) הוא סוג זוחל קדום מקבוצת הדיאפסידה אשר הותאם לחיים בים. הוא חי בין סוף הפרם לתחילת הטריאס לפני 253-249.7 מיליון שנה והוא מבין המעטים שביצורים ששרדו את הכחדת הפרם הגדולה. הוא חי במדגסקר הקדומה ונקרא על שם ההובה (Hova), מעמד האיכרים המלגשי. ההובזאורוס היה זוחל מוזר באורך 50 ס"מ שהיה בעל זנב בשרני גדול שלקח שני שלישים מאורכו, ראש דמוי-לטאה וחוליות רחבות. היו לו גפיים קצרות בעלות קרומים והוא הותאם לשחייה בנהרות ואגמים. בבטנו של הזוחל נמצאו מעל 50 אבני גסטרולית - אבנים אותם בולעים יצורי מים גדולים כמו תנינים וכלבי ים כדי למנוע ציפה ולעזור להם בעיכול. הוא ניזון מדגים אחריהם רדף בעזרת זנבו ששימש כהגה. למרות מראהו הלטאי או הנחשי הוא לא היה מאוד קרוב לקשקשאים המודרניים ולמעשה אין לו כל קרובים מודרניים. אחרוני זוחלים אלה נכחדו עד אמצע תור הטריאס. מדיה וקבצים בנושא הובזאורוס בוויקישיתוף הובזאורוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
כימולסטיס

כימולסטיס (שם מדעי: Cimolestes; מילולית: "שודד קירטון") הוא סוג נכחד יונק מהסדרה הקדומה כימולסטיים. יונק זה החל להתפתח בסוף הקרטיקון לפני 68 מיליון שנה ושרד את הכחדת הקרטיקון הגדולה עד לתחילת הפלאוקן לפני 56 מיליון שנה. המאובנים שלו התגלו ברחבי אמריקה הצפונית וייתכן שגם באמריקה הדרומית. יונק זה היה דומה מעט לכיסאי אך לא היה בעל שליה אמיתי. הוא נחשב לראשון הקרניבורים היונקים, דבר הבולט בזכות מבנה ניביו הארוכים שהותאמו להריגה. ככל הנראה הטורף הקדום היה פעיל בלילה וניזון מחרקים ומזוחלים קטנים. המינים הגדולים בסוג הגיעו לאורך 60 ס"מ, אך רובם היו קטנים בהרבה. הכימולסטיס לא החזיק הרבה זמן בעידן הקנוזואיקון והוא הוחלף במהירות בקרוביו התייניודונטים (Taeniodonta) שכנראה התפתחו ממנו והפכו ליונקים גדולים בהרבה, אשר מילאו גומחות רבות. יונק קדום זה תואר על ידי החוקר האמריקאי עותניאל צ'ארלס מארש ב-1889. מדיה וקבצים בנושא כימולסטיס בוויקישיתוף כימולסטיס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מריקואידודונטידה

מריקואידודונטידה המכונים לרוב אוראודונטים (שם מדעי: Merycoidodontoidea) היא על-משפחה קדומה של מכפיל פרסה בעלי כרית אשר התקיימו בין סוף האאוקן ושרדו עד לתקופת המיוקן, לפני 5–35 מיליון שנה מזמננו. המשמעות של שמם הנפוץ הוא "שיני הרים", עקב המבנה של שיניהם הטוחנות. בני קבוצה זו היו מכפילי פרסה פרימיטיביים, הקרובים מעט לגמלים והיו מגוונים בגודלם, מגודל חתול אצל הספיה (אנ'), שהגיעה למשקל ארבעה ק"ג, לאפוראודון דמוי הפרה, שהגיע למשקל 118 ק"ג. חלקם מילאו את הגומחה של החזירים והפקאריים, אחרים הותאמו לתנועה מהירה בדומה לאנטילופות והסוג מריכוכרוס היה מקביל להיפופוטם והגיע למשקל מעל 440 ק"ג. המריקואידודונטידה היו נמוכים מאוד, בעלי ניבים בולטים בלסתם והיו צמחוניים או אוכלי כל אך לא מתמחים בליחוך עשבים, כמו רוב הפרסתנים הקיימים. הם חיו בערבות הרחבות של אמריקה הצפונית עד המיוקן, אז הם נעלמו. ייתכן שהסיבה היא יובש נרחב שפגע בצמחייה השופעת וגרר שינויי אקלים קשים. בכמה מאובנים נמצאו שרידים של יונקים אלה קבורים יחדיו, במיתה המונית ליד העיר צ'ולה ויסטה, קליפורניה ובפארק הלאומי בדלנדס. משפחה Agriochoeridae - בה האגריוכיירוס משפחה Merycoidodontidae תת-משפחה Oreonetinae תת-משפחה Leptaucheniinae תת-משפחה Merycoidodontinae - בה הברכיכרוס והמריכרוס תת-משפחה Miniochoerinae תת-משפחה Desmatochoerinae תת-משפחה Promerycochoerinae תת-משפחה Merychyinae תת-משפחה Eporeodontinae תת-משפחה Phenacocoelinae תת-משפחה Ticholeptinae תת-משפחה Merycochoerinae מדיה וקבצים בנושא מריקואידודונטידה בוויקישיתוף ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
סקיפיוניקס

סקיפיוניקס (שם מדעי: Scipionyx) הוא סוג של דינוזאור קטן ממשפחת הקומפסוגנתוסיים אשר חי בקרטיקון התחתון לפני 115 מיליון שנה, בתחילת תור הקרטיקון. הדינוזאור קרוי על שם החוקר האיטלקי-גרמני שיפיונה ברייסלאק (Scipione Breislak) וגם על שם המדינאי הרומי סקיפיו אפריקנוס. הסיומת "onyx" משמעה - "טופר". הדינוזאור ידוע רק ממאובן אחד שנמצא ב-1981 בקמפניה שבאיטליה בידי החוקר קריסטיאנו דל סאסו (Cristiano Dal Sasso). מאובנים אלה הם ראשוני המאובנים של דינוזאור באיטליה ובעלי שימור טוב ביותר, אשר השתמרו בו גם שרידי שרירים וכמה איברים פנימיים. הם השתייכו לפרט צעיר יחסית באורך חצי מטר. הוא דמה במראהו לקרובו הקומפסוגנתוס והגיע לאורך 2 מטרים. הוא היה דו-רגלי בעל זנב ארוך ששימש לאיזון וטפרים ארוכים בידיו. ככל הנראה הוא ניזון מלטאות, מחרקים ומדגים. ייתכן מאוד שכמו קרובו הסינוזאורופטריקס הוא היה מכוסה נוצות. עם זאת זה לא השתמר במאובנים. בעבר סברו שדינוזאור זה היה אב-קדום של העופות אך הוא יותר קרוב לטירנוזאורים הענקיים. מדיה וקבצים בנושא סקיפיוניקס בוויקישיתוף סקיפיוניקס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
טימימוס

טימימוס (שם מדעי: Timimus) הוא סוג דינוזאור תרופוד אשר חי בתחילת הקרטיקון לפני 106 מיליון שנה ביבשת אוסטרליה. הוא קרוי על שם הזואולוג האוסטרלי טים פלנרי (אנ') והסיומת "mimic" משמעה "חקיין", זאת עקב הדמיון בין מבנה גופו לגוף האורניתומימיים. עם זאת כיום משייכים אותו לקבוצת הטירנוזאורים, אבותיהם של הטירנוזאוריים הענקיים. המאובנים שלו התגלו בדרום ויקטוריה, לצידם של דינוזאורים צמחוניים כמו האטלסקופקוזאורוס והלילינזאורה. דינוזאור זה היה בעל עצם ירך באורך 19.5 סנטימטרים, והאורך הכולל שלו הגיע ל-2.5 מטר. הוא היה בעל ראש שטוח ולסתות בעלות שיניים קטנות והעצמות היו קלות יחסית, מה שמעיד שהיה בנוי למהירות גבוהה, דמה לרגלי יען או אורניתומימוס. עם זאת רוב האורניתומימיים לא היו נפוצים ביבשת. כיום משייכים אותו לקבוצת הטירנוזאורים כשכמה חוקרים סוברים שמדובר בטקסון מוטל בספק. דינוזאור זה חי ביערות הקוטב הדרומי שהיה חמים יותר מכפי שהיום, אך עדיין קר מאוד ודינוזאור זה נראה נהג להיכנס לתרדמת חורף עד האביב. מדיה וקבצים בנושא טימימוס בוויקישיתוף טימימוס, באתר האנציקלופדיה של החיים (באנגלית) טימימוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
סטרותיוזאורוס

סטרותיוזאורוס (שם מדעי: Struthiosaurus; משמעות השם: "לטאת יען") הוא סוג של דינוזאור צמחוני ממשפחת הנודוזאוריים אשר חי לפני 66–85 מיליון שנה. המאובנים שלו נמצאו ברחבי אירופה באוסטריה, צרפת, רומניה והונגריה וככל הנראה היו אוכלוסיות שלו על האי הקדום האצג. יחד עם ההילאוזאורוס הוא אחד מראשוני הנודוזאורים שנחקרו. התגלו בסוג זה 3 מינים ומספר מינים נוספים בוטלו. דינוזאור זה היה אחד מהנודוזאורים הקטנים ביותר והוא הגיע לאורך 2.2 מטר בלבד. צורת ראשו דמתה מעט לעוף כמו יען, בשל צרותה והפתח שמאחורי הגולגולת שהייתה בעלת עצם העורף עבה מאוד יחסית לזוחל. החוקר האוסטרי "עמנואל בונזל", אשר גילה את העצמות שלח דגם של הגולגולת לחוקר האנגלי תומאס הנרי האקסלי והוא אישר שמדובר בעוף. רק לאחר שנים התברר שמדובר היה באנקילוזאור. הדינוזאור היה משוריין בלוחיות ובקוצים שעיטרו את עורפו ואת גבו ובקצה הזנב היו כמה קשקשים מחוזקים. הוא ניזון מצמחייה קרקעית בעל צוואר מעט יותר ארוך מקרוביו. הסטרותיוזאורוס נכחד לחלוטין עם הכחדת הקרטיקון לפני 66 מיליון שנה. מדיה וקבצים בנושא סטרותיוזאורוס בוויקישיתוף סטרותיוזאורוס, באתר האנציקלופדיה של החיים (באנגלית) סטרותיוזאורוס, באתר GBIF (באנגלית) Struthiosaurus במדריך הדינוזאורים The Dino Directory של המוזיאון להיסטוריה של הטבע (לונדון) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
זופאיזאורוס

זופאיזאורוס (שם מדעי: Zupaysaurus; משמעות השם: "לטאת השטן", בשפת הקצ'ואה – על שם הסופאי (אנ') של תרבות האינקה) הוא סוג של דינוזאור תרופוד קדום אשר חי בארגנטינה. דינוזאור זה חי בין סוף הטריאס לתחילת תור היורה לפני 197–206 מיליון שנה. טורף זה הגיע לאורך ממוצע של 4 מטרים ולמשקל 200 ק"ג. הוא דמה לדילופוזאורוס והיה בעל מבנה לסת דומה ואף בעל "כרבולת" קטנה מעל הראש. היו לו שורת שיניים מחודדות שנועדו לתפיסת וקריעת בשר וצוואר ארוך. הלסת הייתה מוגבהת ובעלת בליטה שאולי שימשה לתקשורת מינית. הדינוזאור נע על שתי רגליו ביער במהירות. כיום מחשיבים את הדינוזאור לטורף קדום מאוד, שונה מהצלופיזיים וקרוב בעיקר לליליינשטרנוס. לצידו חיו פאונה נכחדת של זאורופודים קטנים כמו הלסמזאורוס (Lessemsaurus) והריוחזאורוס אשר אולי שימשו לו טרף, ארכוזאורים גדולים וכמה סינאפסידים דמויי יונקים. רוב היצורים הללו נכחדו לאחר תחילת היורה. מדיה וקבצים בנושא זופאיזאורוס בוויקישיתוף זופאיזאורוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
שברולט קולורדו

שברולט קולורדו (באנגלית: Chevrolet Colorado) הוא טנדר המיוצר במספר תצורות מתוצרת יצרנית הרכב האמריקאית שברולט, חברת בת של ג'נרל מוטורס אשר מיוצר בארצות הברית, ברזיל ותאילנד. בארצות הברית יוצר "שברולט קולורדו בין השנים 2003–2012 (שנת דגם 2004), ומיוצר משנת 2014 ועד היום. בתאילנד מיוצר "שברולט קולורדו" משנת 2004 ועד היום. בברזיל מיוצר "שברולט קולורדו" משנת 2012 ועד היום. בשנת 2015 דגם "שברולט קולורדו" עלה לשלב הגמר בתחרות מכונית השנה בצפון אמריקה בדרוג "משאית השנה" בקטגוריית משאיות. דור ראשון (2003-2012). דור שני (2012 ועד היום, בארצות הברית משנת הדגם 2015 ועד היום). 4x2 4x4. קבינה יחידה - 2 דלתות (תצורה: "regular cab"). קבינה כפולה - 4 דלתות (2 תצורות: "crew-cab", "extended cab"). דור ראשון "שברולט קולורדו", שנת 2006 "שברולט קולורדו" "שברולט קולורדו" "שברולט קולורדו" דגם "D-Max", מנוע 3.0 ליטר TDi, הנעה 4x4 "שברולט קולורדו" דגם "D-Max" - מבט לתא הנהג דור שני "שברולט קולורדו", שנת 2018 "שברולט קולורדו", שנת 2015 "שברולט קולורדו" ניידות משטרה "שברולט קולורדו" - ניידת משטרה ב-צ'ילה "שברולט קולורדו" - ניידת משטרה באקוודור "שברולט קולורדו" (GMC Canyon) - ניידת משטרה שברולט מדיה וקבצים בנושא שברולט קולורדו בוויקישיתוף אתר האינטרנט הרשמי של שברולט קולורדו (באנגלית) "שברולט קולורדו" media.gm.com/media/us/en/chevrolet/vehicles/colorado/2009 "שברולט קולורדו" caranddriver.com/chevrolet/colorado שברולט קולורדו - מפרט chevrolet.com/trucks/colorado-mid-size-truck/build-and-price/features/trims שברולט קולורדו - מבחן דרכים roadtests.com/chevrolet/colorado "שברולט קולורדו" שנת 2015 autoblog.com/2013/11/20/2015-chevrolet-colorado שברולט קולורדו crew-cab kbb.com/chevrolet/colorado-crew-cab
כמה רומנטי

כמה רומנטי (באנגלית: Isn't It Romantic) הוא סרט קומדיה רומנטית משנת 2019, המתאר אשה שנחבטה בראשה, וכשהתעוררה גילתה שהעולם סביבה הפך לסרט קומדיה רומנטית. הסרט בבימויו של טוד שטראוס-שולסון. הסרט יצא לאקרנים על ידי האחים וורנר ב-13 בפברואר 2019, ועלה בנטפליקס ב-28 בפברואר 2019. נטלי היא אדריכלית אוסטרלית המתגוררת בניו יורק, מחפשת אהבה, שונאת סרטי קומדיה רומנטית, סובלת מזלזול מצד לקוחותיה במשרד ומתקשה למצוא אהבה בשל ממדי גופה הגדולים. היא לא רואה כי עובד במשרד מאוהב בה בסתר. לאחר שהיא נחבטת בראשה, היא עוברת לפתע לחיות בתוך סרט קומדיה רומנטית. היא מבינה שכדי לצאת ממנו היא צריכה למצוא מישהו לאהוב אותו, אך מנסה להתאהב בשני גברים ולא מצליחה לצאת מן הסרט עד שהיא מבינה שהיא צריכה להתאהב בעצמה. היא יוצאת מהסרט ומבינה כי היא צריכה להיות פתוחה יותר, ושמה לב לחיזוריו של ג'וש, חברה הטוב. רבל וילסון - נטלי, אדריכלית אוסטרלית המתגוררת בניו יורק. ליאם המסוורת' - בלייק, לקוח של נטלי שמזלזל בה בחיים האמיתיים ומתאהב בה בקומדיה הרומנטית. אדם דווין - ג'וש, ידיד של נטלי המאוהב בה בסתר בעולם האמיתי ומתחתן עם אליזבת' בקומדיה הרומנטית. פריאנקה צ'ופרה - איזבלה, שגרירת יוגה, מתחתנת עם ג'וש בקומדיה הרומנטית. בטי גילפין - חברתה הטובה של נטלי. ברנדון סקוט ג'ונס - דוני החבר הגיי של נטלי. טום אליס - ד"ר טוד. ג'ניפר סונדרס - אמה של נטלי. ג'יי אוקרסון - גארי. כמה רומנטי, ברשת החברתית פייסבוק כמה רומנטי, ברשת החברתית אקס (טוויטר) כמה רומנטי, ברשת החברתית אינסטגרם "כמה רומנטי", במסד הנתונים הקולנועיים IMDb (באנגלית) "כמה רומנטי", באתר נטפליקס "כמה רומנטי", באתר AllMovie (באנגלית) "כמה רומנטי", באתר Rotten Tomatoes (באנגלית) "כמה רומנטי", באתר Box Office Mojo (באנגלית) "כמה רומנטי", באתר Metacritic (באנגלית) "כמה רומנטי", במסד הנתונים הקולנועיים KinoPoisk (ברוסית) "Isn't It Romantic (2019)". Box Office Mojo. IMDb. נבדק ב-3 במרץ 2019. {{cite web}}: (עזרה) D'Alessandro, Anthony (3 במאי 2017). "'Godzilla Vs. Kong', 'Game Night' Among Many Warner Bros. Release Date Changes For 2018 & Beyond". Deadline Hollywood. נבדק ב-11 ביולי 2017. {{cite news}}: (עזרה) McNary, Dave (23 במאי 2016). "Rebel Wilson to Star in Romantic Comedy for New Line (EXCLUSIVE)". Variety. נבדק ב-11 ביולי 2017. {{cite news}}: (עזרה) Kit, Borys (10 במאי 2017). "Adam Devine, Liam Hemsworth Join Rebel Wilson in 'Isn't It Romantic' (Exclusive)". The Hollywood Reporter (באנגלית). נבדק ב-11 ביולי 2017. {{cite news}}: (עזרה) Kroll, Justin (30 במאי 2017). "Priyanka Chopra Joins Rebel Wilson's 'Isn't It Romantic,' 'A Kid Like Jake' (EXCLUSIVE)". Variety. נבדק ב-11 ביולי 2017. {{cite news}}: (עזרה) Hipes, Patrick (14 ביוני 2017). "Betty Gilpin Joins Rebel Wilson In New Line's 'Isn't It Romantic'". Deadline Hollywood. נבדק ב-11 ביולי 2017. {{cite news}}: (עזרה)
נג'יס

בשריעה, המושג נג'יס (בערבית: نجس) מתאר דבר מה שאינו טהור מבחינה פולחנית, והוא מקביל למושג "טמא" שבהלכה היהודית. על פי המקורות של הפיקה, אדם הבא במגע עם דבר מה טמא, מנוע מלבצע פעולות רוחניות כתפילה או כחג'. על פי המד'הב השאפיעי, הדברים הבאים נחשבים כ"נג'יס": יין ומשקאות אלכוהוליים כלבים חזירים בהמות שלא נשחטו כהלכה דם צואה חָלָב של חיות אשר אסור על פי ההלכה האסלאמית לאכול את בשרן מאידך, על פי המד'הב החנפי, משקאות אלכוהוליים אינם נחשבים נג'יס. כן, על פי המד'הב המאלכּי חזירים וכלבים חיים אינם נחשבים נג'יס. טומאה וטהרה (אסלאם) Ahmed, Rumee,, Sharia compliant : a user's guide to hacking Islamic law, Stanford, California Warner, Bill., Sharia law for the non-Muslim, [Nashville, Tenn.]: Centre for the Study of Political Islam, 2010 Abdulla, Raficq,, Understanding Sharia : Islamic law in a globalised world, London Hallaq, Wael B., 1955-, Sharīʻa : theory, practice, transformations, Cambridge, UK: Cambridge University Press, 2009 ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
ענבי טלי

ענבי טלי הוא קואופרטיב - האגודה החקלאית של מושב לכיש. הקואופרטיב מאגד את 66 המשקים החקלאיים במושב לכיש ומשווק בעיקר ענבים למאכל. הקואופרטיב גם משווק ענבים של חקלאים נוספים בארץ. מושב לכיש נוסד בשנת 1955. לכיש זכתה לפרסום עולמי בזכות תבליט ענק שנחשף בארמון המלך סנחריב שבנינווה המתאר את כיבוש העיר לכיש, ברקע התבליט נראים בבירור גפנים וכרמים. מעדויות היסטוריות וארכאולוגיות עולה כי אבותיהם של מתיישבי לכיש עסקו גם הם בגידול ענבים לפרנסתם. כבר עם הקמת המושב בשנת 1955 שיווקו החקלאים את תוצרתם במשותף מתוך הבנה ששיתוף פעולה יניב תוצאות טובות יותר. בשנות ה-60 נטעה הסוכנות היהודית כרמים בלכיש ובמושבים נוספים באזור. הכרמים היו מזן סולטנינה - ירוקים ללא חרצנים, וגודלו במטרה לשווק אותם כצימוקים. הכרמים לא הצליחו וחלק מחקלאי לכיש כבר החלו בעקירתם, אבל אז שתי קבוצות חקלאים הביאו איתן שיטות גידול מתקדמות והצליחו להפוך את ענבי הסולטנינה הקטנים לענבים גדולים וראויים לענבי מאכל, שקיבלו את השם תומפסון. כך משנות ב-70 המאוחרות החל הכרם להתפתח והפך לענף הגידול המרכזי במושב לכיש. באותן שנים הענבים בלכיש שווקו במשותף בשם "ענבי לכיש". בתחילת שנות ה-80 החלו הכורמים במושבים השכנים ללכיש לשווק ענבים תחת שמות דומים, ועלה צורך לבדל את הענבים של המושב. וכך הוחלט על השם "ענבי טלי". האגודה החקלאית הוקמה בשנת 1960. השם "ענבי טלי" ניתן בשנת 1986. הקואופרטיב הוקם כדי לשווק את הענבים והתוצרת החקלאית של חברי האגודה ישירות לסיטונאים ולרשתות השיווק בישראל ומחוצה לה. הארגון החקלאי במסגרת האגודה מספק שירותי שיווק, רכש מרוכז של יבולים חקלאיים, הדרכה, סיוע ותמיכה בגידול ובפיתוח לחקלאי מושב לכיש, ללא מעורבות בכספי המשק הפרטי במושב, שבו כל יחידת משק היא פרטית. האגודה החקלאית משווקת תוצרת החקלאית במשקל של כ-25,000 טון לשנה, מתוכה כ-21,000 טון ענבי מאכל והשאר פירות קיץ וירקות שונים. הענבים המשווקים על ידי ענבי טלי מהווים כשליש מכמות ענבי המאכל המשווקים בישראל. בנוסף לגידול זני הענבים המסורתיים, כמו סופריור, תומפסון, וזני, ענבי טלי מגדלים בלעדית בישראל גם זנים אחרים של חברות פיתוח וטיפוח זנים בעולם, כגון ענבים מזן טימפסון, אוטום קריספ, סייבל וסקרלוטה. גם זנים אלה משווקים תחת המותג של ענבי טלי. בסך הכול משווקים כ-30 זנים של ענבי מאכל בכל הצבעים (ירוק, אדום, שחור), רובם המכריע ללא חרצנים. כמו כן משווקים גם פירות וירקות נוספים כמו עגבניות, פלפלים ועוד. האגודה מספקת תוצרת לכל רשתות השיווק הגדולות בישראל וכן לסיטונאים בכל רחבי הארץ. בשנת 2002 זכתה ענבי טלי, יחד עם חברת Sanplast אריזות, בפרס כוכב ישראל מטעם התאחדות התעשיינים על ייצור אריזה ייחודית. מירב קריסטל, הענבים לא שמעו על סוף העונה: התייקרו בעד 30%, באתר ynet, 20 בספטמבר 2018 עדי דברת-מזריץ, שוקי שדה, כל עינב זהב, והרבה מאוד כסף: "אין סיבה שנמכור במחיר נמוך יותר רק כי לציפורה מדיזנגוף נדמה שזה יקר", באתר TheMarker‏, 23 ביולי 2021 עמר כהן, ‏קשיים בחקלאות, באתר דבר העובדים בארץ ישראל, 24 בנובמבר 2016 מיכל רז-חיימוביץ', ‏מחקר: המיתוג של פירות וירקות לא תמיד משתלם לחקלאים, באתר גלובס, 21 באוגוסט 2013 עמוס דה-וינטר, טוב שם טוב, באתר אגרו-משוב, ‏9 בספטמבר 2012. מירב קריסטל, "מיתוג פרי - זה הכרחי", באתר ynet, 25 בספטמבר 2009
עיני סיביו

עיני סיביו (ברומנית: Ochii Sibiului; בגרמנית: Augen von Hermannstadt) הם אלמנט אדריכלי של חלונות אוורור קטנים (מכונים גם Ochi de bou עיני פר) בגגות הבתים בעיר סיביו, ברומניה. בסיביו, במרתפים הייתה לחות גבוהה, לכן מזונות שנשמרו שם התעפשו. תושבי סיביו החלו להעביר את אחסון המזונות לעליות הגג וכדי לאוורר אותן פתחו חלונות אוורור בעליית הגג. התופעה החלה בסביבות שנת 1700, בתקופת הבארוק. החלונות מעוצבים בצורת עיניים ויוצרים תחושה שמכל גג מביטים על אנשי העיר ועל התיירים המזדמנים למקום. הגגות עם "עיני סיביו" מצוים במבנים ישנים, במרכז ההיסטורי, בכיכר הגדולה ובכיכר הקטנה. את החלונות האלה בנו נגרים מומחים עם עצים מעוקלים וכיום אין מומחים שיכולים לשחזר את עבודתם. במהלך ההפגנות נגד שחיתות בשנים 2017–2019 (אנ') הפכו עיני סיביו לסמל מחאה, תחת הסלוגן "אנחנו רואים אתכם מסיביו" (Vă vedem din Sibiu). Sarah Laskow, "How the Mesmerizing ‘Sibiu Eyes’ Became a Protest Symbol in Romania", Atlas Obscura Website, July 20 2018 (באנגלית) Care este explicația „ochilor” la casele din Sibiu (ברומנית) Ochii care te privesc de pe acoperişuri. Arhitectura interesantă a caselor din Sibiu (ברומנית) „Ochii Sibiului ne privesc pe toţi” – Întreţinerea acoperişurilor istorice (ברומנית) Jennifer Rankin, "'We are watching you': the 500-day protest against corruption in Romania", The Guardian, July 23 2019
הסכם סוגאולי

הסכם סוגאולי (באנגלית: Treaty of Sugauli, בנפאלית: सुगौली सन्धि) הוא הסכם אשר נחתם בין חברת הודו המזרחית הבריטית לבין נפאל ב-2 בדצמבר 1815 ואושר ב-4 במרץ 1816 בעקבות המלחמה האנגלו-נפאלית (1814–1816), ואשר הגדיר את תוואי הגבול הנוכחי של נפאל. מצד נפאל חתם ראג' גורו גאראג' מישרה בסיוע צ'נדרה שקר אופדהיאיה, ומצד החברה חתם לוטננט קולונל, פאריס ברודשה. ההסכם קבע כי: חלק משטח נפאל אשר נשלט על ידה יועבר להודו הבריטית תיפתח נציגות בריטית בקטמנדו תוענק אפשרות לבריטים לגייס לוחמי גורקה לשירות צבאי בצבא בריטניה כמו כן נמנעה מנפאל הזכות להעסקת אמריקאים ואירופאים בכל שורותיה (כמה מפקדים מצבא צרפת הוכשרו על מנת להכשיר לוחמים בצבא נפאל). בעקבות ההסכם איבדה נפאל חלק ניכר משטחה, לרבות כל שטחי נפאל אשר נכבשו במלחמותיו של המלך במהלך 25 השנים שקדמו להסכם, כמו ממלכת סיקים במזרח וממלכות קומאון וגרוואל במערב. חלק מאדמות טראי בדרום נפאל הוחזרו לנפאל ב-1816 וב-1860, כהוקרה למאמציהם ולנועזותם בדיכוי המרד ההודי הגדול ב-1857. הנציגים הבריטים בקטמנדו היו המערביים הראשונים שהורשו להתגורר בנפאל בתקופה שלאחר שושלת מאלה אשר שלטה בנפאל עד 1779 (כמה משלחות מיסיונריות גורשו על ידי אנשי הגורקה לאחר שכבשו את נפאל באמצע שנות ה-80 של המאה ה-19). הנציג הבריטי הראשון היה אדווארד גרדנר, שמושבו הוקם צפונית לקטמנדו. אזור זה נקרא כיום "לָזִימְפָּט", המהווה שדרה מסחרית בו שוכנות מספר שגרירויות וקונסוליות כגון שגרירות הודו ושגרירות בריטניה (וכמו כן שגרירות ישראל). הסכם סוגאולי הוחלף בדצמבר 1923, כאשר בריטניה ונפאל חתמו על הסכם ידידות נוסף. בשנת 1950 נחתם הסכם נפרד בין הודו (3 שנים לאחר עצמאותה) לנפאל אשר כונן יחסים דיפלומטיים בין שתי המדינות. יחסי הודו-נפאל יחסי הממלכה המאוחדת–נפאל מדיה וקבצים בנושא הסכם סוגאולי בוויקישיתוף ערך זה הוא קצרמר בנושא אמנות והסכמים ובנושא נפאל. אתם מוזמנים לתרום לוויקיפדיה ולהרחיב אותו.
עורקי שלפוחית השתן העליונים

עוֹרְקֵי שַׁלְפּוּחִית הַשֶּׁתֶן הָעֶלְיוֹנִים (TA: arteriae vesicales superiores), אשר נקראו בעבר הָעוֹרְקִים הַשַּׁלְחוּפִיִּים הַגֻּלְגָּלְתִּיִּים (arteriae vesicales craniales), הם קבוצת עורקים בבטן ובאגן היוצאים מחלקו הפתוח של עורק הטבור ומספקים דם לשלפוחית השתן. העורקים יוצאים מחלקו הפתוח של עורק הטבור ונעים על פני ההיבט העליון של שלפוחית השתן. מן העורקים מסתעפים ענפים לעבר השופכן, ובחלק מהאוכלוסייה הזכרית, גם מסתעף מהם עורק צינור הזרע. בעבר, היה נהוג לתאר בספרי לימוד אנטומיה גם עורק אמצעי לשלפוחית השתן, אשר מספק דם לקרקעית שלפוחית השתן ולשלפוחית הזרע, בנפרד מעורק שלפוחית השתן העליון, אולם בספרי לימוד מודרניים, כמו גם לפי הטרמינולוגיה אנטומיקה, ההתייחסות היא למספר עורקי שלפוחית שתן עליונים שמקורם משותף. Moore, Keith L.,, Clinically oriented anatomy, Seventh edition, Philadelphia: Lippincott Williams & Wilkins, 2014, עמ' 352 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
פונטיאק גרנד ספארי

פונטיאק גרנד ספארי (באנגלית: Pontiac Grand Safari) היא מכונית סטיישן אשר יוצרה על ידי יצרנית הרכב האמריקאית פונטיאק מבית ג'נרל מוטורס בין השנים 1971–1978. דור ראשון - 1971-1976. דור שני - 1977-1978. "פונטיאק גרנד ספארי", שנת 1972 "פונטיאק גרנד ספארי", שנת 1975 "פונטיאק גרנד ספארי", שנת 1975 "פונטיאק גרנד ספארי", שנת 1976 "פונטיאק גרנד ספארי", שנת 1977 פונטיאק פונטיאק טוראן (אנ') מדיה וקבצים בנושא פונטיאק גרנד ספארי בוויקישיתוף פונטיאק גרנד ספארי, סרטון באתר יוטיוב Standard Catalog of Pontiac 1926-1995 by Krause Publications, ISBN 0-87341-369-5 מכוניות אמריקאיות 1973-1980 / ראו "פונטיאק גרנד ספארי" American Cars, 1973-1980: Every Model, Year by Yearbooks. google.co.il/books "פונטיאק גרנד ספארי" 1971-1976 conceptcarz.com/s24645/pontiac-grand-safari "פונטיאק גרנד ספארי", שנת 1977 mecum.com/lots/SC0511-107783/1977
עורק צינור הזרע

עוֹרֵק צִנּוֹר הַזֶּרַע (TA:‏ arteria ductus deferentis, ובעבר arteria deferentialis) הוא עורק בבטן ובאגן של זכרים המספק דם לצינור הזרע. עורק דק זה יוצא מעורקי שלפוחית השתן העליונים או מעורק שלפוחית השתן התחתון, נע מתחת לצפק לעבר צינור הזרע ואז מלווה אותו בכיוון האשך, שם הוא משיק עם ענפי יותרת האשך של עורק האשך. במהלכן מסתעף ממנו ענף קטן לשופכן. מבחינה התפתחותית, העורק ההומולוגי בנקבה הוא עורק הרחם. Moore, Keith L.,, Clinically oriented anatomy, Seventh edition, Philadelphia: Lippincott Williams & Wilkins, 2014, עמ' 351-352 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.